title: Rozhodnutie Rady 2009/1003/SZBP z  22. decembra 2009 , ktorým sa mení a dopĺňa spoločná pozícia 2009/788/SZBP o reštriktívnych opatreniach voči Guinejskej republike

text:
               23.12.2009

               SK

               Úradný vestník Európskej únie

               L 346/51

      ROZHODNUTIE RADY 2009/1003/SZBP
   z 22. decembra 2009,
   ktorým sa mení a dopĺňa spoločná pozícia 2009/788/SZBP o reštriktívnych opatreniach voči Guinejskej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 27. októbra 2009 prijala spoločnú pozíciu 2009/788/SZBP o reštriktívnych opatreniach voči Guinejskej republike (1) ako odpoveď na násilný zásah bezpečnostných síl proti politickým demonštrantom 28. septembra 2009 v Konakry.

               (2)

               Vzhľadom na vážnosť situácie v Guinejskej republike by sa mali prijať ďalšie reštriktívne opatrenia proti jednotlivým členom Národnej rady pre demokraciu a rozvoj (NCDD), ktorí sú zodpovední za násilné potlačovanie alebo patovú politickú situáciu v krajine, a proti fyzickým alebo právnickým osobám, subjektom alebo orgánom, ktoré sú s nimi spojené.

               (3)

               Do zoznamu osôb, na ktoré sa vzťahujú reštriktívne opatrenia uvedené v prílohe k spoločnej pozícii 2009/788/SZBP, by sa okrem toho mali zahrnúť aj ďalšie fyzické alebo právnické osoby, subjekty alebo orgány spojené s NCDD.

               (4)

               Na vykonanie určitých opatrení je potrebná ďalšia činnosť Únie,

         PRIJALA TOTO ROZHODNUTIE:
   Článok 1
   Spoločná pozícia 2009/788/SZBP sa týmto mení a dopĺňa takto:

               1.

               článok 1 sa nahrádza takto:
               „Článok 1
               1.   Predaj, dodávka, prevod alebo vývoz všetkých druhov výzbroje a súvisiaceho materiálu vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedený tovar, ako aj vybavenia, ktoré by sa mohlo použiť na vnútornú represiu, do Guinejskej republiky štátnymi príslušníkmi členských štátov alebo z území členských štátov, alebo prostredníctvom ich vlajkových plavidiel alebo lietadiel sa zakazujú, a to bez ohľadu na to, či uvedený tovar pochádza z ich územia.
               2.   Zakazuje sa:

                           a)

                           poskytovať, priamo alebo nepriamo, technickú pomoc, sprostredkovateľské služby alebo iné služby akejkoľvek fyzickej alebo právnickej osobe, subjektu alebo orgánu v Guinejskej republike alebo na použitie v tejto krajine v súvislosti s položkami uvedenými v odseku 1 alebo v súvislosti s poskytovaním, výrobou, údržbou a využívaním týchto položiek;

                           b)

                           poskytovať, priamo alebo nepriamo, finančné prostriedky alebo finančnú pomoc akejkoľvek fyzickej alebo právnickej osobe, subjektu alebo orgánu v Guinejskej republike alebo na použitie v tejto krajine v súvislosti s položkami uvedenými v odseku 1, a to najmä granty, pôžičky a poistenie vývozného úveru na akýkoľvek predaj, dodávky, prevod alebo vývoz týchto položiek alebo na poskytnutie súvisiacej technickej pomoci alebo sprostredkovateľských alebo iných služieb;

                           c)

                           zúčastňovať sa vedome a úmyselne na činnostiach, ktorých predmetom alebo dôsledkom je obchádzanie zákazov uvedených v písmenách a) alebo b).“;

               2.

               článok 2 sa nahrádza takto:
               „Článok 2
               1.   Článok 1 sa nevzťahuje na:

                           a)

                           predaj, dodávku, prevod alebo vývoz nesmrtiaceho vojenského vybavenia alebo vybavenia, ktoré by sa mohlo použiť na vnútornú represiu, určeného výhradne na humanitárne alebo ochranné účely alebo na programy Organizácie spojených národov (OSN) a EÚ zamerané na inštitucionálny rozvoj, alebo na operácie EÚ a OSN zamerané na krízové riadenie;

                           b)

                           predaj, dodávku, prevod alebo vývoz nebojových vozidiel, pri ktorých výrobe alebo vybavení sa použil materiál, ktorý poskytuje balistickú ochranu, a to výlučne na účely ochrany personálu EÚ a jej členských štátov v Guinejskej republike;

                           c)

                           poskytovanie technickej pomoci, sprostredkovateľských služieb alebo iných služieb v súvislosti s takýmto vybavením alebo programami a operáciami;

                           d)

                           poskytovanie financovania a finančnej pomoci v súvislosti s takýmto vybavením alebo programami a operáciami;

                     pod podmienkou, že takýto vývoz a takúto pomoc vopred schválil dotknutý príslušný orgán.
               2.   Článok 1 sa nevzťahuje na ochranné odevy vrátane nepriestrelných viest a vojenských heliem, ktoré do Guinejskej republiky výlučne pre svoju osobnú potrebu dočasne vyváža personál OSN a EÚ alebo jeho členských štátov, zástupcovia médií a humanitárni a rozvojoví pracovníci a sprievodný personál.“;

               3.

               v článku 3 sa odsek 1 nahrádza takto:
               „1.   Členské štáty prijmú potrebné opatrenia, aby zabránili vstupu na svoje územia, ako aj prechodu cez ne jednotlivým členom NCDD a osobám, ktoré sú s nimi spojené, ako sa uvádzajú v prílohe.“;

               4.

               vkladá sa tento článok:
               „Článok 3a
               1.   Všetky finančné prostriedky a hospodárske zdroje, ktoré vlastnia, majú v držbe alebo kontrolujú jednotliví členovia NCDD a fyzické alebo právnické osoby, subjekty alebo orgány, ktoré sú s nimi spojené, ako sa uvádzajú v prílohe, sa zmrazia.
               2.   Fyzickým alebo právnickým osobám, subjektom alebo orgánom uvedeným v prílohe sa neposkytnú žiadne finančné prostriedky ani hospodárske zdroje, priamo ani nepriamo, ani v ich prospech.
               3.   Príslušný orgán členského štátu môže povoliť uvoľnenie určitých finančných prostriedkov alebo hospodárskych zdrojov, alebo sprístupnenie určitých finančných prostriedkov alebo hospodárskych zdrojov za takých podmienok, ktoré považuje za vhodné potom, ako určí, že dané finančné prostriedky alebo hospodárskej zdroje sú:

                           a)

                           nevyhnutné na uspokojenie základných potrieb osôb uvedených v prílohe a ich nezaopatrených rodinných príslušníkov vrátane platieb za potraviny, nájom alebo hypotéku, lieky a lekárske ošetrenie, úhrady daní, poistného a poplatkov za verejné služby;

                           b)

                           určené výlučne na platbu primeraných poplatkov odborníkom a úhradu výdavkov, ktoré vznikli v súvislosti s poskytnutím právnych služieb;

                           c)

                           určené výlučne na platbu poplatkov alebo poplatkov za služby za bežné vedenie alebo správu zmrazených finančných prostriedkov alebo hospodárskych zdrojov;

                           d)

                           potrebné na mimoriadne výdavky za predpokladu, že najmenej dva týždne pred udelením povolenia príslušný orgán oznámil ostatným príslušným orgánom a Komisii dôvody, na základe ktorých sa domnieva, že by malo byť osobitné povolenie udelené.

                     Členské štáty informujú ostatné členské štáty a Komisiu o každom povolení udelenom podľa odseku 3.
               4.   Odchylne od článku 1 môžu príslušné orgány členských štátov povoliť uvoľnenie niektorých zmrazených finančných prostriedkov alebo hospodárskych zdrojov, ak sú splnené tieto podmienky:

                           a)

                           na uvedené finančné prostriedky alebo hospodárske zdroje sa vzťahuje súdne, administratívne alebo arbitrážne záložné právo alebo rozhodnutie, ktoré vzniklo alebo bolo vydané pred dátumom zaradenia fyzickej alebo právnickej osoby, subjektu alebo orgánu uvedeného v článku 3a do prílohy;

                           b)

                           finančné prostriedky alebo hospodárske zdroje sa použijú výlučne na uspokojenie pohľadávok zaistených takýmto záložným právom alebo uznaných za platné v takomto rozhodnutí v rámci obmedzení stanovených príslušnými zákonmi a právnymi predpismi, ktorými sa riadia práva osôb s takýmito pohľadávkami;

                           c)

                           záložné právo alebo rozhodnutie nie je v prospech fyzickej alebo právnickej osoby, subjektu alebo orgánu, ktoré sú uvedené v prílohe;

                           d)

                           uznanie záložného práva alebo rozhodnutia nie je v rozpore s verejným poriadkom v dotknutom členskom štáte.

                     Členský štát informuje ostatné členské štáty a Komisiu o každom povolení udelenom podľa tohto článku.
               5.   Odsek 2 sa nevzťahuje na pripisovanie na zmrazené účty:

                           a)

                           úrokov alebo iných príjmov z týchto účtov alebo

                           b)

                           platieb splatných na základe zmlúv, dohôd alebo záväzkov, ktoré sa uzavreli alebo ktoré vznikli pred dátumom, ku ktorému tieto účty začali podliehať tejto spoločnej pozícii,

                     za predpokladu, že sa na všetky takéto úroky, iné výnosy a platby naďalej vzťahuje odsek 1.“.

         Článok 2
   Príloha k spoločnej pozícii 2009/788/SZBP sa nahrádza prílohou k tomuto rozhodnutiu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 22. decembra 2009

            Za Radu

            predseda

         A. CARLGREN

      (1)  Ú. v. EÚ L 281, 28.10.2009, s. 7.

      PRÍLOHA II

         ZOZNAM OSÔB UVEDENÝCH V ČLÁNKOCH 3 A 3A

                  Meno (a prípadné prezývky)

                  Identifikačné informácie ( dátum nar. a miesto nar.), číslo cestovného pasu (pas)/preukazu totožnosti…)

                  Dôvody

                  1.

                  kapitán Moussa Dadis CAMARA

                  dátum nar.: 1.1.1964 alebo 29.12.1968
                  pas: R0001318

                  predseda CNDD

                  2.

                  generálmajor Mamadouba (alias Mamadou) Toto CAMARA

                  dátum nar.: 1.1.1946
                  pas: R00009392

                  minister bezpečnosti a civilnej ochrany

                  3.

                  generál Sékouba KONATÉ

                  dátum nar.: 1.1.1964
                  pas: R0003405/R0002505

                  minister národnej obrany

                  4.

                  plukovník Mathurin BANGOURA

                  dátum nar.: 15.11.1962
                  pas: R0003491

                  minister telekomunikácií a nových informačných technológií

                  5.

                  podplukovník Aboubacar Sidiki (alias Idi Amin) CAMARA

                  dátum nar.: 22.10.1979
                  pas: R0017873

                  minister a stály tajomník CNDD (prepustený z armády 26.1.2009)

                  6.

                  major Oumar BALDÉ

                  dátum nar.: 26.12.1964
                  pas: R0003076

                  člen CNDD

                  7.

                  major Mamadi (alias Mamady) MARA

                  dátum nar.: 1.1.1954
                  pas: R0001343

                  člen CNDD

                  8.

                  major Almamy CAMARA

                  dátum nar.: 17.10.1975
                  pas: R0023013

                  člen CNDD

                  9.

                  podplukovník Mamadou Bhoye DIALLO

                  dátum nar.: 1.1.1956
                  pas: R0001855

                  člen CNDD

                  10.

                  kapitán Koulako BÉAVOGUI

                  člen CNDD

                  11.

                  podplukovník polície Kandia (alias Kandja) MARA

                  pas: R0178636

                  člen CNDD
                  riaditeľ regionálnej bezpečnosti v meste Labé

                  12.

                  plukovník Sékou MARA

                  dátum nar.: 1957

                  člen CNDD
                  zástupca riaditeľa štátnej polície

                  13.

                  Morciré CAMARA

                  dátum nar.: 1.1.1949
                  pas: R0003216

                  člen CNDD

                  14.

                  Alpha Yaya DIALLO

                  člen CNDD
                  riaditeľ colnej správy

                  15.

                  plukovník Mamadou Korka DIALLO

                  dátum nar.: 19.2.1962

                  minister obchodu, priemyslu a MSP

                  16.

                  major Kelitigui FARO

                  dátum nar.: 3.8.1972
                  pas: R0003410

                  ministerský generálny tajomník na úrade prezidenta republiky

                  17.

                  plukovník Fodeba TOURÉ

                  dátum nar.: 7.6.1961
                  pas: R0003417 /R0002132

                  guvernér mesta Kindia (bývalý minister mládeže, z funkcie zosadený 7.5.2009)

                  18.

                  major Cheick Sékou (alias Ahmed) Tidiane CAMARA

                  dátum nar.: 12.5.1966

                  člen CNDD

                  19.

                  plukovník Sékou (alias Sékouba) SAKO

                  člen CNDD

                  20.

                  poručík Jean-Claude zvaný COPLAN PIVI

                  dátum nar.: 1.1.1960

                  člen CNDD
                  minister zodpovedný za bezpečnosť prezidenta

                  21.

                  kapitán Saa Alphonse TOURÉ

                  dátum nar.: 3.6.1970

                  člen CNDD

                  22.

                  plukovník Moussa KEITA

                  dátum nar.: 1.1.1966

                  člen CNDD
                  ministerský stály tajomník CNDD zodpovedný za vzťahy s inštitúciami republiky

                  23.

                  podplukovník Aïdor (alias Aëdor) BAH

                  člen CNDD

                  24.

                  major Bamou LAMA

                  člen CNDD

                  25.

                  Mohamed Lamine KABA

                  člen CNDD

                  26.

                  kapitán Daman (alias Dama) CONDÉ

                  člen CNDD

                  27.

                  major Aboubacar Amadou DOUMBOUYA

                  člen CNDD

                  28.

                  major Moussa Tiégboro CAMARA

                  dátum nar.: 1.1.1968
                  pas: 7190

                  člen CNDD
                  minister na úrade prezidenta zodpovedný za špeciálne zložky, boj proti drogám a organizovanej trestnej činnosti

                  29.

                  kapitán Issa CAMARA

                  dátum nar.: 1954

                  člen CNDD
                  guvernér mesta Mamou

                  30.

                  plukovník Dr. Abdoulaye Chérif DIABY

                  dátum nar.: 26.2.1957
                  pas: 13683

                  člen CNDD
                  minister zdravotníctva a verejnej hygieny

                  31.

                  Mamady CONDÉ

                  dátum nar.: 28.11.1952
                  pas: R0003212

                  člen CNDD

                  32.

                  podporučík Cheikh Ahmed TOURÉ

                  člen CNDD

                  33.

                  podplukovník Aboubacar Biro CONDÉ

                  dátum nar.: 15.10.1962
                  pas: 2443/R0004700

                  člen CNDD

                  34.

                  Bouna KEITA

                  člen CNDD

                  35.

                  Idrissa CHERIF

                  dátum nar.: 13.11.1967
                  pas: R0105758

                  minister poverený komunikáciou, na úrade prezidenta a na ministerstve obrany

                  36.

                  Mamoudou (alias Mamadou) CONDÉ

                  dátum nar.: 9.12.1960
                  pas: R0020803

                  štátny tajomník, zvláštny splnomocnenec, zodpovedný za strategické otázky a udržateľný rozvoj

                  37.

                  poručík Aboubacar Chérif (alias Toumba) DIAKITÉ

                  pobočník prezidenta

                  38.

                  Ibrahima Khalil DIAWARA

                  dátum nar.: 1.1.1976
                  pas: R0000968

                  osobitný poradca Aboubacara Chérifa „Toumbu“ Diakitého

                  39.

                  podporučík Marcel KOIVOGUI

                  zástupca Aboubacara Chérifa „Toumbu“ Diakitého

                  40.

                  Papa Koly KOUROUMA

                  dátum nar.: 3.11.1962
                  pas: R11914/R001534

                  minister pre životné prostredie a udržateľný rozvoj

                  41.

                  major Nouhou THIAM

                  dátum nar.: 1960
                  pas: 5180

                  generálny inšpektor ozbrojených síl
                  hovorca CNDD

                  42.

                  policajný kapitán Théodore (alias Siba) KOUROUMA

                  dátum nar.: 13.5.1971
                  pas: Service R0001204

                  atašé úradu prezidenta

                  43.

                  Kabinet (alias Kabiné) KOMARA

                  dátum nar.: 8.3.1950
                  pas: R0001747

                  predseda vlády

                  44.

                  kapitán Mamadou SANDÉ

                  dátum nar.: 12.12.1969
                  pas: R0003465

                  minister na úrade prezidenta poverený hospodárstvom a financiami

                  45.

                  Alhassane (alias Al-Hassane) Siba ONIPOGUI

                  dátum nar.: 31.12.1961
                  pas: 5938/R00003488

                  minister na úrade prezidenta poverený štátnym dozorom

                  46.

                  Joseph KANDUNO

                  minister poverený auditmi, transparentnosťou a dobrou správou vecí verejných

                  47.

                  Fodéba (alias Isto) KÉIRA

                  dátum nar.: 4.6.1961
                  pas: R0001767

                  minister mládeže, športu a podpory zamestnanosti mladých

                  48.

                  plukovník Siba LOHALAMOU

                  dátum nar.: 1.8.1962
                  pas: R0001376

                  minister spravodlivosti, strážca pečatí

                  49.

                  Dr. Frédéric KOLIÉ

                  dátum nar.: 1.1.1960
                  pas: R0001714

                  minister pre územnú správu a politické záležitosti

                  50.

                  Alexandre Cécé LOUA

                  dátum nar.: 1.1.1956
                  pas: R0001757 /
                  diplomatický pas: R 0000027

                  minister zahraničných vecí a Guinejčanov v zahraničí

                  51.

                  Mamoudou (alias Mahmoud) THIAM

                  dátum nar.: 4.10.1968
                  pas: R0001758

                  minister pre bane a energetiku

                  52.

                  Boubacar BARRY

                  dátum nar.: 28.5.1964
                  pas: R0003408

                  štátny minister na úrade prezidenta poverený výstavbou, územným plánovaním a verejným vybudovaným dedičstvom

                  53.

                  Demba FADIGA

                  dátum nar.: 1.1.1952
                  pas: povolenie na pobyt FR365845/365857

                  člen CNDD,
                  mimoriadny a splnomocnený veľvyslanec, poverený vzťahmi medzi CNDD a vládou

                  54.

                  Mohamed DIOP

                  dátum nar.: 1.1.1963
                  pas: R0001798

                  člen CNDD
                  guvernér mesta Konakry

                  55.

                  rotný Mohamed (alias Tigre) CAMARA

                  člen bezpečnostných síl pridelený k prezidentskej garde „Koundara“

                  56.

                  Habib HANN

                  dátum nar.: 15.12.1950
                  pas: 341442

                  Výbor pre audit a dohľad na strategickými štátnymi sektormi

                  57.

                  Ousmane KABA

                  Výbor pre audit a dohľad na strategickými sektormi štátu

                  58.

                  Alfred MATHOS

                  Výbor pre audit a dohľad na strategickými sektormi štátu

                  59.

                  kapitán Mandiou DIOUBATÉ

                  dátum nar.: 1.1.1960
                  pas: R0003622

                  riaditeľ tlačovej kancelárie úradu prezidenta
                  hovorca CNDD

                  60.

                  Cheik Sydia DIABATÉ

                  dátum nar.: 23.4.1968
                  pas: R0004490

                  člen ozbrojených síl
                  riaditeľ spravodajskej a vyšetrovacej služby na ministerstve obrany

                  61.

                  Ibrahima Ahmed BARRY

                  dátum nar.: 11.11.1961
                  pas: R0048243

                  generálny riaditeľ guinejského rádia a televízie

                  62.

                  Alhassane BARRY

                  dátum nar.: 15.11.1962
                  pas: R0003484

                  guvernér centrálnej banky

                  63.

                  Roda Namatala FAWAZ

                  dátum nar.: 6.7.1947
                  pas: R0001977

                  podnikateľ prepojený s CNDD

                  64.

                  Dioulde DIALLO

                  podnikateľ prepojený s CNDD

                  65.

                  Kerfalla CAMARA KPC

                  generálny riaditeľ skupiny Guicopress
                  podnikateľ prepojený s CNDD

                  66.

                  Dr. Moustapha ZABATT

                  dátum nar.: 6.2.1965

                  lekár a osobný poradca prezidenta

                  67.

                  Aly MANET

                  hnutie „Dadis doit Rester“

                  68.

                  Louis M’bemba SOUMAH

                  minister práce, správnej reformy a verejnej služby

                  69.

                  Cheik Fantamady CONDÉ

                  minister informácií a kultúry

                  70.

                  Boureima CONDÉ

                  minister poľnohospodárstva a chovu

                  71.

                  Mariame SYLLA

                  ministerka pre decentralizáciu a miestny rozvoj


title: Rozhodnutie Európskeho parlamentu (EÚ) 2015/1635 z 29. apríla 2015 o absolutóriu za plnenie rozpočtu Úradu Orgánu európskych regulátorov pre elektronické komunikácie za rozpočtový rok 2013

text:
               30.9.2015

               SK

               Úradný vestník Európskej únie

               L 255/162

      ROZHODNUTIE EURÓPSKEHO PARLAMENTU (EÚ) 2015/1635
      z 29. apríla 2015
      o absolutóriu za plnenie rozpočtu Úradu Orgánu európskych regulátorov pre elektronické komunikácie za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Úradu Orgánu európskych regulátorov pre elektronické komunikácie za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Úradu Orgánu európskych regulátorov pre elektronické komunikácie za rozpočtový rok 2013 spolu s odpoveďami úradu (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória úradu za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 1211/2009 z 25. novembra 2009, ktorým sa zriaďuje Orgán európskych regulátorov pre elektronické komunikácie (BEREC) a jeho úrad (5), a najmä na jeho článok 13,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0081/2015),

         1.

            udeľuje absolutórium riadiacemu výboru Úradu Orgánu európskych regulátorov pre elektronické komunikácie za plnenie rozpočtu úradu za rozpočtový rok 2013;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riadiacemu výboru Úradu Orgánu európskych regulátorov pre elektronické komunikácie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 28.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 337, 18.12.2009, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: 2008/899/ES: Rozhodnutie Komisie z  2. decembra 2008 ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu kyseliny citrónovej s pôvodom v Čínskej ľudovej republike

text:
               3.12.2008

               SK

               Úradný vestník Európskej únie

               L 323/62

      ROZHODNUTIE KOMISIE

   z 2. decembra 2008
   ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu kyseliny citrónovej s pôvodom v Čínskej ľudovej republike
   (2008/899/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho články 8 a 9,
   po porade s poradným výborom,
   keďže:
   A.   POSTUP

               (1)

               Nariadením (ES) č. 488/2008 (2) Komisia uložila dočasné antidumpingové clo na dovoz kyseliny citrónovej s pôvodom v Čínskej ľudovej republike (ďalej len „ČĽR“) do Spoločenstva.

               (2)

               Po prijatí dočasných antidumpingových opatrení Komisia pokračovala v prešetrovaní dumpingu, ujmy a záujmu Spoločenstva. Konečné zistenia a závery prešetrovania sú stanovené v nariadení Rady (ES) č. 1193/2008 (3), ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz kyseliny citrónovej s pôvodom v ČĽR.

               (3)

               Prešetrovaním sa potvrdili dočasné zistenia poškodzujúceho dumpingu týkajúce sa dovozu kyseliny citrónovej s pôvodom v ČĽR.

         B.   ZÁVÄZKY

               (4)

               Po prijatí dočasných antidumpingových opatrení ponúkli šiesti spolupracujúci vyvážajúci výrobcovia v ČĽR, konkrétne Anhui BBCA Biochemical, RZBC, TTCA, Yixing Union Biochemical, Laiwu Taihe Biochemistry a Weifang Ensign Industry cenové záväzky v súlade s článkom 8 ods. 1 základného nariadenia. V rámci týchto záväzkov ponúkli vyvážajúci výrobcovia, že budú príslušný výrobok predávať na úrovniach cien alebo nad úrovňami cien, ktoré odstraňujú poškodzujúci vplyv dumpingu. Každý vyvážajúci výrobca ponúkol jednu minimálnu dovoznú cenu pre všetky rôzne druhy výrobku, aby sa obmedzilo riziko obchádzania.

               (5)

               Ponuky okrem toho stanovujú indexáciu minimálnych cien vzhľadom na to, že ceny príslušného výrobku sa značne líšili, predovšetkým sa ceny po uplynutí obdobia prešetrovania značne zvýšili. Indexácia sa stanovuje v súlade s verejným medzinárodným kótovaním kukurice, ktorá je hlavnou surovinou používanou vyvážajúcimi výrobcami. Vyvážajúci výrobcovia však ponúkli stanovenie minimálnych cien prinajmenšom na úrovni ceny, ktorá nespôsobí ujmu, aj keď by indexácia viedla k nižšej cenovej úrovni.

               (6)

               Spoločnosť Laiwu Taihe Biochemistry, ktorej bolo priznané trhovohospodárske zaobchádzanie, ponúkla výpočet svojej minimálnej ceny na základe normálnej hodnoty ustanovenej počas prešetrovania.

               (7)

               Okrem toho vyvážajúci výrobcovia ponúkli, že ak budú predávať tovar takému zákazníkovi v EÚ, ktorého organizácia alebo štruktúra presahuje hranice EÚ, budú v záujme zníženia rizika nedodržania cien prostredníctvom krížových kompenzačných cien informovať o každom predaji mimo EÚ určenom pre takého zákazníka. Vyvážajúci výrobcovia takisto súhlasili s tým, že budú v súvislosti s týmto predajom mimo EÚ rešpektovať určitý cenový režim.

               (8)

               Vyvážajúci výrobcovia tiež poskytnú Komisii pravidelné a podrobné informácie, ktoré sa týkajú ich vývozu do Spoločenstva, aby mohla Komisia záväzky účinne monitorovať.

               (9)

               Takisto sa poznamenáva, že Čínska obchodná komora dovozcov a vývozcov kovov, minerálov a chemických látok (ďalej len „CCCMC“) združuje šesť spoločností uvedených v odôvodnení 4 a preto sa CCCMC tiež aktívne zapojí do monitorovania záväzkov. Komisia preto považuje riziko obchádzania dohodnutých záväzkov za obmedzené.

               (10)

               Po zverejnení ponúk záväzkov vznieslo výrobné odvetvie Spoločenstva voči týmto ponukám záväzkov námietky. Výrobné odvetvie Spoločenstva tvrdilo, že indexácia na základe kukurice nie je vhodná, keďže najdôležitejšie variabilné zložky nákladov tvoria iné hlavné vstupy a navrhlo namiesto toho indexáciu na základe nákladov na suroviny a energiu. Pokiaľ ide o pripomienky výrobného odvetvia Spoločenstva v tom zmysle, že by indexácia mala byť založená aj na energii, treba poznamenať, že energia nie je určujúcim faktorom ceny. Okrem toho by pri indexácii nebolo možné jednoznačne určiť zdroj, keďže požadovaná energia sa môže vyrobiť z rôznych zdrojov ako napr. z uhlia, zemného plynu alebo z elektriny.

               (11)

               Výrobné odvetvie Spoločenstva ďalej argumentovalo, že vzhľadom na to, že vyvážajúci výrobcovia predávajú výrobok, na ktorý sa vzťahuje záväzok, nadnárodným spoločnostiam, existuje vysoké riziko krížovej kompenzácie, t. j. výrobok, na ktorý sa vzťahuje záväzok, sa môže predať tomu istému zákazníkovi mimo ES za umelo nízke ceny s cieľom kompenzovať minimálne ceny v ES. V tejto súvislosti by sa malo poznamenať, že dané spoločnosti predávajú výrobky na vývoz do ES prevažne obchodníkom a nie nadnárodným spoločnostiam. Bez ohľadu na to a v záujme ďalšieho zníženia zostávajúceho rizika krížovej kompenzácie zo strany niektorých osobitných spoločností, ponuky obsahujú osobitné doložky o krížovej kompenzácii, pokiaľ ide o predaj tovaru príslušných spoločností zákazníkom ES, ktorých organizácia alebo štruktúra presahuje hranice EÚ. Tieto doložky významným spôsobom znižujú riziko krížovej kompenzácie.

               (12)

               Vzhľadom na uvedené sú záväzky ponúknuté vyvážajúcimi výrobcami prijateľné.

               (13)

               Aby Komisia mohla účinne monitorovať, či spoločnosti plnia záväzky, pri predkladaní žiadosti o prepustenie do voľného obehu príslušnému colnému orgánu bude oslobodenie od antidumpingového cla závisieť od i) predloženia faktúry súvisiacej so záväzkom obsahujúcej minimálne údaje uvedené v prílohe k nariadeniu (ES) č. 1193/2008; ii) skutočnosti, že dovážané výrobky sú vyrobené, odoslané a fakturované priamo uvedenou spoločnosťou prvému nezávislému zákazníkovi v Spoločenstve; a iii) skutočnosti, že tovar colne prihlásený a predložený colným orgánom presne zodpovedá opisu na faktúre súvisiacej so záväzkom. Ak takáto faktúra nebude predložená, alebo ak nebude zodpovedať výrobku predloženému colnému orgánu, bude splatná primeraná čiastka antidumpingového cla.

               (14)

               S cieľom ďalej zabezpečiť rešpektovanie záväzkov boli dovozcovia v uvedenom nariadení Rady upozornení, že nesplnenie podmienok stanovených v tomto nariadení alebo odvolanie prijatia záväzkov Komisiou môže viesť k vzniku colného dlhu za príslušné transakcie.

               (15)

               V prípade porušenia alebo odvolania záväzku alebo v prípade odvolania prijatia záväzku Komisiou sa v zmysle článku 8 ods. 9 základného nariadenia automaticky uplatňuje antidumpingové clo uložené v súlade s článkom 9 ods. 4 základného nariadenia,

         ROZHODLA TAKTO:
   Článok 1
   Záväzky ponúknuté ďalej uvedenými vyvážajúcimi výrobcami spolu s Čínskou obchodnou komorou dovozcov a vývozcov kovov, minerálov a chemických látok („CCCMC“) v súvislosti s antidumpingovým konaním týkajúcim sa dovozu kyseliny citrónovej s pôvodom v Čínskej ľudovej republike sa týmto prijímajú.

               Krajina

               Spoločnosť

               Doplnkový kód Taric

               Čínska ľudová republika

               Anhui BBCA Biochemical Co., Ltd – No 73 Daqing Road, mesto Bengbu, 233010, provincia Anhui

               A874

               Vyrábané RZBC Co., Ltd – No 9 Xinghai West Road, Rizhao, provincia Shandong a predávané jej prepojenou obchodnou spoločnosťou RZBC Imp. & Exp. Co., Ltd – No 9 Xinghai West Road, Rizhao, provincia Shandong

               A926

               Vyrábané RZBC (Juxian) Co., Ltd – West Wing, Chengyang North Road, Ju County, Rizhao, provincia Shandong a predávané jej prepojenou obchodnou spoločnosťou RZBC Imp. & Exp. Co., Ltd – No 9 Xinghai West Road, Rizhao, provincia Shandong

               A927

               TTCA Co., Ltd. – West, Wenhe Bridge North, mesto Anqiu, provincia Shandong

               A878

               Yixing Union Biochemical Co., Ltd – Economic Development Zone Yixing City 214203, provincia Jiangsu

               A879

               Laiwu Taihe Biochemistry Co. Ltd, No 106 Luzhong Large East Street, Laiwu, provincia Shandong

               A880

               Weifang Ensign Industry Co. Ltd, The West End, Limin Road, mesto Changle, provincia Shandong

               A882

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 2. decembra 2008

            Za Komisiu

         Catherine ASHTON

            členka Komisie

      (1)  Ú. v. ES L 56, 6.3.1996, s. 1.

      (2)  Ú. v. EÚ L 143, 3.6.2008, s. 13.

      (3)  Pozri stranu 1 Ú. v. EÚ.